Ներկայում ողջ աշխարհում բազմաթիվ զինված ընդհարումների հիմքում ընկած է ինքնորոշման պահանջը: Մյուս կողմից, տարածքային ամբողջականության սկզբունքը ենթադրվում է որպես աշխարհում միջազգային անվտանգության և կայունության հասնելու և պահպանելու հարցում առաջնային կարևորության խնդիր: Մինչդեռ ժողովուրդների ինքնորոշման սկզբունքը յուրաքանչյուր ժողովրդի հավաքական հիմնարար իրավունքներից մեկն է, որը հաստատուն կերպով ամրագրված է միջազգային իրավունքում: Իսկ ժողովուրդների ինքնորոշման իրավունքը անհնար է իրականացնել առանց ազատ կամքի արտահայտման: